BoHeMSA

Udruženje studenata medicine u Bosni i Hercegovini (BoHeMSA) je nevladina, neprofitna, studentska organizacije čije članstvo čine studenti medicine u Bosni i Hercegovini.

Glavne djelatnosti BoHeMSA-e su saradnja između studenata, predstavljanje studenata i udruživanje interesa studenata medicine na nacionalnom i međunarodnom nivou. BoHeMSA je osnovana 1993. godine kao jedinstvena organizacija za studente medicine iz cijele Bosne i Hercegovine. Od 1995. postaje punopravna članica Međunarodne federacije udruženja studenata medicine (IFMSA).

BoHeMSA se sastoji od tri lokalna komiteta (LC Sarajevo, LC Tuzla i LC Mostar), koji su međusobno povezani i broje preko 400 članova na nacionalnom nivou. Ovi komiteti imaju relativnu autonomiju, što znači da oni mogu biti odgovorni za programe i aktivnosti, sve dok oni odražavaju ciljeve i filozofiju BoHeMSA-e u cjelini. BoHeMSA svoje djelovanje ostvaruje preko šest aktivnih radnih komiteta – SCOPE, SCORE, SCOPH, SCOME, SCORP i SCORA.

Unutar svakog lokalnog komiteta, članovi rade projekte u radnim komitetima, na čijem su čelu lokalni oficiri.

 Predsjednici 
 1993–1995 - Adnan Ćemalović
 1995–1997 - Mirza Muminović
 1997–2002 - Alden Begić
 2002–2005 - Emir Bičakčić
 2005–2008 - Anel Okić
 2008–2010 - Adnan Papović
 2010–2012 - Ema Džihić Papović
 2012–2014 - Amir Meholjić
 2014–2015 - Adi Kovačević
 2015–2016 - Amila Hadžić
 2016–2018 - Amila Hadžimuratović
 2018–2019 - Lamija Hukić
 2019–2020 - Anesa Šehić
 2020–2022 - Bakir Kudić
 2022- 2023 - Adem Nuhović
 2023- 2024 - Irma Efendić
 2024-trenutačno-Amer Hadžinurbegović 

 Nacionalna skupština BoHeMSA 
Najvažniji događaj u jednogodišnjem periodu za članove Udruženja. Nacionalna skupština okuplja članove sva tri lokalna komiteta, koji imaju priliku da podijele svoja iskustva i mišljenja u vezi projekata, diskutuju o budućnosti i narednim aktivnostima, te ciljevima organizacije na državnom i međunarodnom nivou.

Nacionalna skuština je također vrijeme izbora u BoHeMSA-i, u kojem članovi Udruženja biraju nacionalne dužnosnike koji će voditi aktivnosti u nadolazećem mandatnom periodu.

 Generalna skupština IFMSA 
IFMSA Generalne skupštine su među najvećim događajima koji organizuju mladi širom svijeta. Održavaju se dva puta godišnje - jednom u martu jednom u augustu, gdje prisustvuje više od 800 studenata medicine iz više od 100 zemalja. Zemlje domaćini biraju se godinu dana prije skupštine, dajući dovoljno vremena organizacionom odboru da omogući optimalne uslove za studente medicine da uče, razgovaraju, sastaju se i razmjenjuju saznanja.

Cilj generalne skupštine je da inspiriše nove generacije budućih ljekara da postanu lideri i zagovornici kroz razmjenu ideja, umrežavanje i učenje iz različitih programskih jedinica. Skupštine se sastoje od: sastanaka svakog komiteta; upravljanja i donošenja odluka na sesijama; mogućnosti obuke za razvoj ličnih vještina; inspirativne aktivnosti i prezentacije projekata.

 Vanjski linkovi 
  Web stranica

Kategorija:Medicinske organizacije u Bosni i Hercegovini